ming030890/wiki-yue-high-quality huggingface dataset:
ERROR金豬賀歲暨花姐巡遊

《ERROR金豬賀歲暨花姐巡遊》（英文：ERROR CNY Show）係香港電視娛樂製作嘅賀歲綜藝節目，喺2019年2月5號（大年初一）禮拜二晚20:30－21:45喺ViuTV播映。節目主持人係由《Good Night Show 全民造星》4位參賽者組成嘅全新男子組合ERROR（梁業、何啟華、郭嘉駿、吳保錡）。呢個節目嘅主要競爭對手係無綫電視翡翠台直播緊嘅《香港新春花車巡遊》，所以個節目改咗個噉嘅名。
節目由主持同一班藝人嘉賓，包括黃慧君（花姐）、劉美君、唐寧、江若琳、蔡卓妍、李幸倪、劉浩龍、黃劍文、李健宏同Mirror，一齊唱歌同玩遊戲。演出者有李昭南、陳安立、胡希文、英健朗。
薩爾斯堡

薩爾斯堡（德文：Salzburg）係奧地利薩爾斯堡邦首府，人口15萬，係全國第四大嘅城。
呢個城係音樂家莫扎特出世嘅地方，亦係音樂電影《仙樂飄飄處處聞》取景嘅地方。
維基同享有多媒體嘅嘢：Salzburg
維基同享有多媒體嘅嘢： Salzburg (Stadt)
古偉冰

古偉冰，香港親中派工聯會政治人。

政治立場同選舉經歷
佢係香港親中派嘅成員，曾經公開讚揚習近平「民有所呼，我有所應」嘅言論。
喺政府大幅度削減直選議席同排除民主派參選嘅2023年香港區議會選舉，古偉冰曾經以工聯會名義參選地區直選（沙田南），攞到7488票，成功當選。

爭議
喺2023年香港區議會選舉，佢因為違規掛宣傳品有被追討移除費。
喺2024年3月，佢被揭發違反政府嘅《履職監察指引》缺席會議。
巴黎聖母院火燭

巴黎聖母院火燭（法文：Incendie de Notre-Dame de Paris）係喺巴黎時間2019年4月15號18點50分左右喺巴黎聖母院發生嘅火燭，到第二日凌晨三點半至救熄。火燭導致聖母院嘅尖塔被火完全燒毀。呢單嘢可以話係法國當代史上嘅一場文物浩劫。2024年12月7號重開（法文：Réouverture de Notre-Dame de Paris）。
12月7號

12月7號係公曆年嘅第341日（閏年第342日），離年尾重有24日。
<< - 12月 - >>



大件事
1941年：日本聯合艦隊偷襲珍珠港，打到美國太平洋艦隊散晒；炸沉、炸爛12隻戰艦同其他船；摧毀、整爛243架飛機，3,592個美軍同92個平民死傷。
1949年：喺國共內戰中，中華民國國民政府開始由成都遷都到台北。
1955年：英國首相艾德禮退出政壇。
1970年：西德總理威利布蘭特喺華沙猶太人起義紀念碑前面跪低。同一日西德同波蘭簽署《華沙條約》。
1975年：印尼入侵東帝汶。
1988年：蘇聯亞美尼亞發生地震（英文：1988 Armenian earthquake），估計25,000至50,000死，31,000至130,000傷，官方公佈經濟損失85億盧布，重多過1986年切爾諾貝爾核災嘅80億盧布。
1995年：伽利略太空船，大約六年前喺穿梭機亞特蘭提斯號發射，飛到木星。
2012年：中國共產黨中央委員會總書記、中國共產黨中央軍事委員會主席習近平一上任後就南下巡視（中文：習近平南巡）廣東五日。
2012年：《德國金融時報（德文：Financial Times Deutschland）》最後一日發行印刷版，頭版黑猛猛一片，份報紙係倫敦《金融時報》德文姊妹報。
2023年：Cindy Woodhouse（英文：Cindy Woodhouse）當選第一民族大會全國大酋長。
2024年：巴黎聖母院重開（法文：Réouverture de Notre-Dame de Paris）。
學者

1641 年一幅油畫描繪想像中嘅一位學者。
學者（英文：scholar）係指響大學或者第啲高等學府入面做研究嘅人，通常持有高等學位。
白俊達

白俊達，香港親中派政治人，曾經參與2023年香港區議會選舉。
甜味

甜味嘅嘢食或者調味料：左上係士多啤梨蛋糕；右上係一粒粒方糖。左下係麪包布甸；右下係糯米糍。
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
甜味（tim4 mei6）—又或者叫做甘味（gam1 mei6；日文：かんみ，日羅轉寫 kan mi）—係種基本嘅味道，適量傾向會令人有快感。甜味最常見嘅來源係各種嘅碳水化合物，譬如糖、生菓同埋蛋糕等嘅食品都充滿咗呢啲甜味嘅化合物。
甜味喺人類嘅文化入邊扮演咗重要角色：事實表明，全世界嘅人都有股傾向鍾意食甜嘢，全世界嘅菜系都會有出名嘅甜品，例如粵菜裡邊就有豐富嘅糖水傳統；不過事實又表明，甜嘢食得多對身體未必係咁好，所以又有唔少醫療工作者研究點樣先可以令人食甜嘢食得適量。

粵語講法
2009 年香港荃灣一角嘅新鮮蛋撻2017 年香港旺角一地嘅朱古力噴泉一個冇蛋黃嘅蓮蓉廣式月餅2022 年喺香港一角影到嘅紅豆沙廿一世紀初嘅西人喺聖誕嗰陣好興整薑餅屋食。
粵語入邊有甜耶耶（tim4 je4 je4；又有人寫做甜椰椰）呢隻形容詞，意思係話啲食物甜得滯，食嘅人唔鍾意佢陣味甚至感到厭惡。例句：
個蛋糕甜耶耶噉嘅，糖落得太多喇！
除此之外，粵語亦成日會用甜嚟形容一個人講嘅說話，例如
甜言蜜語（tim4 jin4 mat6 jyu5）
口甜舌滑（hau2 tim4 sit3 waat6）
都係話一個人講埋晒一啲好好聽（但可能唔真誠）嘅說話。例句：
睇吓佢口甜舌滑噉，成日講甜言蜜語拍馬屁！
粵語小知識
糖呢隻漢字喺粵語裡邊有兩種讀法，用唔同讀法意思可以幾唔同：
tong4 / 「唐」—又或者叫糖份，調味料一種，通常以白雪雪嘅粉末或者方塊嘅形式出現，可以加落食物度提供甜味。
tong2 / 「躺」—零食一種，以糖份做主要成份，通常會加啲色素落去，令佢哋望落五顏六色噉。

甜味物質
内文：碳水化合物同糖替代品
睇埋：甜品
一件物件係乜味，取決於佢嘅化學成份。世上有好多化合物都係甜味嘅，當中簡單嘅碳水化合物（地球生命其中一種基礎化合物）普遍都有甜味。除此之外，某啲蛋白質都有甜甜哋噉嘅味道。以下個表，列出一啲常見嘅化合物，每隻化合物嘅甜度，以及「富含呢隻化合物」嘅物質例子。
以下採用嘅甜度數值，係靠用蔗醣做對照計算出嚟嘅：想像而家有間生產食品嘅公司，佢哋研發咗隻新嘅甜味劑叫莎莉糖；佢哋想測試睇吓莎莉糖有幾甜，就搵咗一班消費者返嚟幫手測試；一位受試者，首先試飲一杯莎莉糖嘅溶液，然後啷口，啷完等一陣後再試飲一杯例如 10% 咁濃嘅蔗醣溶液；試晒研究者就要求佢答「邊一隻溶液甜啲，定係兩者一樣咁甜」；如果 1% 嘅莎莉糖溶液同 10% 嘅蔗醣溶液畀受試者評為一樣咁甜，莎莉糖嘅甜度就算係蔗醣嘅 10 倍，如果設蔗醣嘅甜度做 1.00 嘅話，莎莉糖嘅甜度就算係 10.00 咁高。
實證嘅研究表明，相當於 1 至 2% 蔗醣溶液嘅嘢已經可以令正常人類感受到「有甜味」，而汽水嘅甜度就大約相當於 10% 嘅蔗醣溶液。

甜味產生
一個人伸咗條脷出嚟。就噉用肉眼都睇得出，條脷表面有好多凹凹凸凸嘅位。
内文：味蕾
睇埋：犒賞系統
味覺係源於條脷上邊嘅味蕾。味蕾包含咗一拃拃味覺感受器，呢啲感受器分好多款，每款都會喺接觸到某啲特定嘅化合物嗰陣有反應，射神經訊號上去腦部嗰度，腦部處理咗呢啲訊號，就知道條脷掂到嘅嘢有咩化學成份。喺人同其他哺乳類當中，負責處理甜味嘅感受器主要係所謂嘅 G 蛋白偶聯受體。
亦要留意嘅係，唔同物種感受甜味嘅能力都唔同，例如人類以及猴科嘅物種都有感受甜味嘅感受器，能夠食得出「一樣食物係咪甜」；相比之下，包括家貓在內嘅貓科動物就缺乏感受甜味嘅感受器，食唔出甜味—想像家吓做測試擺低兩碗水，一碗水落咗糖另一碗水咩都冇落，除此之外兩碗水完全一樣，畀貓揀想飲邊碗水，結果發現貓係完全唔在乎嘅，反映佢哋根本分唔出兩碗水陣味有分別。

健康考量
睇埋：癡肥、均衡飲食、體重管理同糖尿病
事實表明，「鍾意食甜嘢」係普世人類都有嘅傾向，無論係世界邊笪地方嘅文化都會或多或少反映呢點：淨係粵港澳嘅飲食文化就不乏各種甜味嘅食品，例如紅豆沙、花生糊同楊枝甘露噉嘅糖水，大良崩紗等嘅各種小食，又或者係中秋節嗰時會食嘅廣式月餅。而世界各地嘅唔同菜系亦各自有出名嘅甜品。
事實表明，成日飲同食甜嘢係會令到一個人吸收多咗好多糖份嘅，而攝取太多糖份往往會引致癡肥等嘅問題，從而提升好多種嚴重疾病嘅機會率，甚至有可能對一個人嘅認知能力造成負面影響。有見及此，世界衞生組織喺 2015 年出咗份指引，無論係乜嘢年紀同性別，一個人每日攝取嘅卡路里當中應該要有少過 10% 嘅源自額外糖—額外糖包括加落食物同飲品嗰度嘅單醣同雙醣，以及蜜糖同果汁入邊自然存在嘅糖:p 4。具體啲噉講，一個普通大人一日大約要食起馬 2,000 - 3,000 卡路里，一個每日食 2,000 卡路里嘅大人，每日只可以食 200 卡路里嘅額外糖，呢個數值大約相當於 12 茶羹嘅糖。
亦有唔少研究者都著力研究點樣先可以鼓勵人唔好飲同食太多甜味嘅嘢，希望幫佢哋取得個平衡。詳情可以睇睇體重管理同健康行為方面嘅嘢。
呢個聖誕蛋糕上邊寫咗 Merry Christmas（聖誕快樂）嘅英文字句。呢個聖誕蛋糕上邊寫咗 Merry Christmas（聖誕快樂）嘅英文字句。

文化產物
香港地有一種特色甜品—楊枝甘露
以甜嘢做主題嘅文化產物：
《維也納甜品》，一首以甜點做主題嘅著名圓舞曲。
童話故事《糖果屋》
童話故事《薑餅人》
《查理同朱古力廠》
聖誕應節芭蕾舞劇《胡桃夾子》
5月1號

5月1號係公曆年嘅第121日（閏年第122日），離年尾重有244日。
<< - 5月 - >>



大件事
1834年：英屬殖民地廢除奴隸制。
1941年：Orson Welles嘅《大國民》響紐約市上映。
1949年：Gerard Kuiper（英文：Gerard Kuiper）發現海衞二。
1954年：1954年亞洲運動會喺菲律賓馬尼拉開幕，會期至5月9號。
1975年：北越軍隊擊敗南越軍隊，越南响北越領導下統一。
1985年：香港警匪槍戰：五個劫匪行劫尖沙咀彌敦道一間珠寶錶行，匪徒準備離開嘅時候，在場埋伏嘅探員採取行動，匪徒三度同警員駁火，雙方一共開咗百幾槍。匪徒走甩咗，後嚟賊人內訌，警方喺當年九月拉咗匪徒。
1991年：隨黃日華簽約亞視，1988年12月7號梁潔華與黃日華結婚，1991年5月1號生下女兒黃芷晴，婚後息影轉作保險經紀，現為保險公司的高級經理人員，5月1號於黃芷晴Adrian生日快樂。
1991年：臺灣終止「動員戡亂」時期，結束對中國共產黨當局嘅敵對狀態。
1997年：英國工黨喺國會選舉中贏咗，結束保守黨18年嘅執政。貝理雅成為英國首相，係185年嚟最後生嘅首相。
2002年：時任中華人民共和國副主席胡錦濤到訪華盛頓特區同美國總統喬治·獲加·布殊見面。
2003年：美國總統喬治·獲加·布殊喺美軍航空母艦林肯號宣佈美軍响伊拉克主要戰事結束，已經贏咗。不過當地嘅局勢仍然動盪。
2006年：第48屆世界乒乓球錦標賽團體賽女團決賽，衛冕冠軍中國隊3比1擊敗上屆亞軍中國香港隊，連續第七次奪得女團冠軍，亦係中國女隊第16次捧起考比倫杯。隨後舉行嘅男團決賽，中國隊贏韓國隊3比0，取得三連冠，並第15次獲得斯韋思林杯。
2006年：全美舉行名為「冇移民嘅一日」嘅支持移民大罷工，旨在抗議美國將非法移民視為罪犯嘅新法案。
2006年：澳門五一勞動節遊行，演變成警民衝突，有人受傷，四人被捕，控以襲警罪。
2006年：新加坡海峽時報執行副總裁馮元良話，被中國扣押嘅首席特派員程翔案件已交中國法院審理。
2008年：香港西貢南邊圍旅遊巴失事，造成19死43傷，係嗰時香港第二多人死嘅車禍。
2009年：瑞典嘅同性婚姻法生效。
2010年：2010年世界博覽會嚮中國上海開幕，主題係「城市，讓生活更美好」（Better City, Better Life）。
2011年：美國總統奧巴馬發表電視講話，宣布阿蓋達領袖拉登死訊。
2012年：世貿一號樓起到去387米高，超過帝國大廈變成紐約市最高嘅樓。
2015年：2015年世界博覽會嚮意大利米蘭開幕，主題係「潤養大地，澤給蒼生」（Nutrire il pianeta, energia per la vita）。
2018年：中華人民共和國調整增值稅（中文：增值税 (中华人民共和国)）稅率。
2018年：巴西聖保羅市中心一幢26層高嘅大廈火燭，成幢冧咗，最少1死3失蹤。事發大廈做過警察總部，荒廢後畀露宿者非法佔用。
2018年：多明尼加同中華人民共和國建交，同時同中華民國斷交，令中華民國嘅邦交國減至19個。
2019年：日本皇太子德仁登基爲第126代日本天皇，改元「令和」。原天皇同皇后明仁同美智子被尊爲「上皇」同「上皇后」。
2019年：泰王哇集拉隆功宣佈娶咗現年40歲嘅素提達（泰文：สมเด็จพระราชินีสุทิดา）少將為第四任老婆，並冊封佢做王后，但冇提及兩人嘅結婚日期。
2019年：英國國防大臣（英文：Secretary of State for Defence）韋廉信被指洩露英國想畀華為參與該國5G網絡建設，畀首相文翠珊撤職，由原國際發展大臣（英文：Secretary of State for International Development）莫佩琳（英文：Penny Mordaunt）接任，係該國頭一名女國防大臣。
2024年：中華人民共和國梅大高速公路倒冧，48死30傷。
温幸平

温幸平，JP、太平紳士，企業家（英文：Ricky Wan)，同興集團控股有限公司行政總裁　香港中華出入口商會副會長兼秘書長，廣東省政協委員（十、十－、十二届）。 他是香港賽馬會馬主之－，目前與朋友共同擁有馬匹齊心同行、齊心勇士。

選舉經歷
喺2016年9月，佢首次成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。 喺2021年9月，佢再次當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。
梁毓偉

梁毓偉（Kenneth Leung，1984年3月3號—），係香港親中陣營政治人、生意人，梁麟家族成員（梁毓雄係佢阿哥），第七屆香港立法會議員（選委會界別）、香港青聯前任主席。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
王家惠

王家惠，香港親中派政治人物，曾任利寶閣集團有限公司執行董事(2020年6月24日辭職)。

政治立場
佢係親中派支持者，反對港獨，曾經公開支持習近平。
佢曾經通過捐贈行動支持方艙醫院建設，支持排除非建制派人士嘅所謂愛國者治港同埋大幅度削減直選議席嘅所謂完善選舉制度，又話香港人要積極融入國家發展大局，並以黑暴形容爭取民主同捍衛法治嘅香港反送中運動。
佢支持並透過關愛隊推廣北京未經諮詢或香港人同意，強加訂立嘅《港版國安法》，又曾經支持人大釋法剝奪黎智英喺國安法相關訴訟入面尋求海外律師辯護嘅權利。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。

爭議
有人開設網站指控佢欠債通姦，亂搞男女關係，同煙台市政協委員王少麗保持多年男女情愛關係。佢亦被指控喺山東煙台樓盤爛尾，坑害買房人士。另外，根據中國裁判文書網，王家惠喺内地欠債超過12億人民幣共有98條欠債信息。
方秋雲

方秋雲係親北京派在香港商人，主要做建材生意。

政治立場
佢政治立場親北京，喺香港反送中運動期間，佢曾經公開支持贊成修訂逃犯條例，又話香港法律制度比起台灣健全。
方劉小梅

方劉小梅，香港親中派商人，香港法蘭堡釀酒國際有限公司副主席。亦曾經同佢老公一齊創立香港通用電子有限公司。

部分榮譽
2012年，佢獲法國頒發「紅酒貢獻獎」，表揚佢哋對法國紅酒文化嘅貢獻。
2021年，佢被錄入「領航新時代‧共和國之子 —— 慶祝中華人民共和國成立70周年紀念郵冊」
亞洲知識管理協會院士

家庭同個人生活
佢已經結婚，老公係方傑，方仁宗係佢細仔。佢本身亦係基督徒。
佢阿媽係呂潤璧，阿爸係劉長寧，外公係呂咸。
佢曾經透露，佢喺家庭教育上面重視孝道中華傳統美德。

政治立場
佢係親中派嘅支持者。曾經出席一啲活動支持北京未經諮詢或香港人同意，強行訂立嘅港版國安法。
梁振英

梁振英，GBM，GBS，JP（粵拼：loeng4 zan3 jing1）（英文：Leung Chun-ying；1954年8月12號—）係香港親中派政治人，花名「689」，現任港區全國政協人大代表全國委員會委員副主席，曾經做過第四屆行政長官。
梁振英鄉下係山東威海，喺香港出世同長大。1997年起做香港行政會議非官守召集人，2011年9月辭職，「備選」2012年到2017年特首。

政治經歷
佢喺2012年2月正式參選2012年香港特別行政區行政長官選舉，並喺選舉中以689票當選。因為噉，反對佢嘅人（包括壹傳媒旗下刊物、民主派政治人，尤其係黃毓民）就叫佢做「689」，諷刺佢以呢個得票就做到特首。更有甚者，梁振英管治班子嘅共產黨色彩濃厚，故有「港共政權」嘅謔稱。
2012年6月，香港《明報》將梁振英山頂裕熙園屋企僭建呢個消息報咗出來，之後有香港報紙順住個勢叫渠落台，之後，民主派喺2012至2016年嘅七一遊行，都有繼續叫渠落台。
2013年1月1號，有民主派人士發起反梁振英遊行。另外又有「支持梁振英」嘅團體反擊。
2014年，梁振英管治班子交咗政改報告畀全國人大常委會，建議啟動政改五部曲程序，到2017年普選香港特首。不過，民主派狠批梁振英偽造主流民意，製造「鳥籠」選舉，搞到和平佔中喺當年嘅9月28號發生，而政改方案亦喺2015年俾立法會否決。
另外，2014年10月，有報導指時任梁振英曾經喺2011年同澳洲企業UGL就該公司收購戴德梁行簽訂「不競爭、不挖角」離職協議。坊間質疑梁振英涉及利益衝突，但由於執法部門遲遲未有起訴梁振英，民主黨多名成員去到2018年發起天下為公行動，以眾籌形成籌集資金以作進一步行動，而由於梁振英恐嚇民主黨有關成員，令天下為公同時得到唔少支持。
2016年12月9號，梁振英宣佈唔會同參加下屆2017年行政長官選舉，到2017年3月13號，選做全國政協副主席，做國家領導人。
梁振英做特首直到2017年6月30號，完成任期。
梁振英嘅而家係港區全國人大代表、政協委員兼常務委員會同埋副主席成員。

屋企
梁振英老婆係唐青儀，佢哋有一仔（梁傳昕）兩女（梁齊昕、梁頌昕）。佢一家五口個英文名簡寫全部都叫「CY」。
老頭梁忠恩係山東差，守過港督府門口
老母江秀枝
家姐梁桂香
姐夫隋鴻發

港獨之父、獨港之父
自1997年香港主權移交末有過社會爭議奇觀，梁振英做特首任內形成激進親共派同香港獨立運動。
2012年12月18號，張曉明出任香港中聯辦主任冇耐就公開話「西環不治港，但是西環要盡責（中聯辦唔治港，但係要『盡責』）」。張曉明成日高調就香港敏感議題發言，引起關注。佢任內就出現被指係中聯辦培植新興激進親中派同立場支持梁振英組織，有關組織又統稱「西環契仔契女」，用文革式手段攻擊民主派同異見人士。此外，張曉明任期同梁振英擔任香港特首任期幾乎完全重疊，且任內一直認同梁振英表現。
全國人大常委范徐麗泰公開指出，梁振英派別激起香港獨立運動，香港政府同社會受到中國共產黨「國家機器」左右。而梁振英本人同主要媒體亦似乎熱衷「宣傳梁振英提及港獨」新聞，梁振英任行政長官後，試圖強迫中立一方表態；多年來至今，甚至佢下台返大陸重要成日借題講港獨，從而得到香港媒體關注佢而家做咩鬼。好多媒體稱梁振英做「港獨之父」大灣區爭議上，梁振英又發表大灣區人偉論，報紙佬又給多個名佢，叫「獨港之父」有關「梁振英同港獨關係」搞到佢下一屆特首林鄭月娥都要提起：「梁振英非提及港獨主張第一人」

關鍵詞「比梁振英更無恥的人」
有網民喺雅虎上高搜查「比梁振英更無恥的人」，最後雅虎嘅搜尋結果揾到本版。日後好多人都用呢單嘢嚟歌頌粵文維基百科嘅偉大。及後又有網民揾「比李柱銘更無恥的人」、「比黎智英更無恥的人」、「比陳日君更無恥的人」，統統出啲牛頭唔搭馬嘴嘅搜尋結果。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
李應生

李應生，SBS，BBS，MH，JP，香港建制陣營（商界親中派）政治人（第十三屆港區全國人大代表）、生意人（百成堂集團主席）。

政治立場
佢係香港親中派一員。2014年有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。
Arturia

Arturia 係一間法國電子公司，喺 1999 年成立，佢嘅總部喺法國嘅格勒諾勃。呢間公司設計同埋製造音訊插頭同埋電子樂器，包括軟體合成器、鼓機、模擬合成器、MIDI 控制器、音序器同埋移動應用程式。
兩傻擒兇記

《兩傻擒兇記》（粵拼：loeng5 so4 kam4 hung1 gei3，英文：Two Fools Capture the Criminal，又叫做Two Fools Catch the Murderer）係一齣1959年嘅港產粵語黑白喜劇，馮志剛導演，新馬師曾、林丹、鄧寄塵、鄭君綿、高魯泉主演。

情節
劉田同李六去考演員，無意中揭破貓王想呃張少珍啲錢。貓王對少珍意圖不軌，又有劉田、李六相救；貓王殺咗舞小姐，嫁禍李六。之後又因為泉叔勒索殺咗泉叔，俾劉田、李六見到....
安卡拉

安卡拉（土耳其文：Ankara）係土耳其首都，人口大概有500萬，亦係全國除咗伊斯坦堡之外最大嘅城市。佢響小亞細亞安那托利亞高原嘅中北部。早年香港報紙如香港工商日報，叫佢做安哥拉。

歷史
以前安卡拉屬於鄂圖曼帝國，後來人民反抗，推翻咗鄂圖曼帝國，成立土耳其共和國。後來政府因為原本嘅首都伊斯坦堡太近敵人，就搬咗個首都去安卡拉。

氣候
安卡拉屬半乾旱氣候，全年降水比較少。
安哥拉

面積• 總計1,246,700 km2（481,400 sq mi）（第22位）• 水域（%）微不足道人口• 2022年估計34,795,287（第42位）• 2014年普查25,789,024• 密度27.9/km2（72.3/sq mi）GDP（PPP）2022年估算• 總計2130.34億美元（第67位）• 人均7,360美元（第157位）GDP（國際匯率）2022年估算• 總計1254.96億美元（第61位）• 人均3,793美元（第145位）堅尼系數（%，2018年）51.3高HDI（2019年）▲ 0.581中 · 第148位貨幣安哥拉匡撒（AOA）時區UTC+1 （WAT）日期格式dd/mm/yyyy行車方向靠右電話區號+244互聯網頂級域.ao∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
安哥拉（葡文：Angola）係非洲西南部一國。首都係羅安達。作為前葡萄牙殖民地，法定語文係葡文。

歷史
好耐之前，剛果王國佔有今日安哥拉嘅部分地方。15世紀嗰陣，葡萄牙人嚟到安哥拉，安哥拉最終變成葡萄牙嘅殖民地。
1975年，安哥拉脫離葡萄牙獨立。安哥拉內戰去到2002年先停。

行政區劃
行政區劃
安哥拉宜家分做18個省。
詹培忠

詹培忠（CHIM Pui-chung，1946年9月24號—），花名「潮州怒漢」、「金勞詹」、「金牌莊家」、「立會賭神」，係前香港立法會議員，代表金融服務界功能界別（主權移交前叫金融界），任期由1991年到1998年、2004年到2012年。

事業
詹培忠祖籍廣東潮州，9歲落香港，中學畢業。23歲開始炒股票。1980年因協助佳寧上市而成名，畀人叫做「金牌莊家」同「公司醫生」。1998年因被控偽造文件罪名成立，被判坐監而冇咗議員資格。1999年放監。
2024年，詹培忠同個仔詹劍崙被告話佢哋喺2015年期間亞洲資源配售嗰陣串謀詐騙港交所同亞洲資源，罪名成立，佢當時係亞洲資源嘅大股東。

政途
詹培忠響1991年至1998年曾經代表金融界同金融服務界做立法會議員，往往語出驚人，好似初當選時指保險界一票都冇投畀佢，所以唔會代表保險界響立法會爭取利益；又曾經話「十個女人十隻雞，老婆係隻私家雞」等等。
2004年響金融服務界功能組別選舉中贏出，重返立法會。
2005年5月，詹培忠宣佈參與2005年香港行政長官選舉，成為第二位參選人，但最後攞唔夠100位選舉委員會成員提名（淨係攞到21票），而宣佈放棄參選。
2005年12月21號，就香港政府2007年、2008年行政長官及立法會嘅選舉方案，詹培忠響辯論時仍堅稱會投棄權票，但喺第一個議案表決時就投咗贊成票。
2009年7月5號，詹培忠喺香港電台《城市論壇》節入面唔滿意畀人打斷發言，中途離場抗議，係城市論壇三十幾年來首次有嘉賓離場抗議。
2010年1月7號，詹培忠喺立法會同黃毓民嗌交，期間向佢承認自己係「死監躉」，會議被迫暫停。佢事後接受傳媒訪問時，同黃毓民握手言和，並指佢哋兩個係多年好友。
2012年，詹培忠無再競逐連任立法會議員，不過2016年佢宣佈參選第6屆香港立法會選舉嘅香港島直選議席，而佢個仔詹劍崙就參選金融服務界功能界別，不過兩個都落選。

個人生活
詹培忠鍾意去各國賭場玩，曾經贏過幾百萬美金。2005年佢同老婆、朋友4次去美國賭城耍樂，有報道話佢一共贏咗400至500萬美金（近3,000萬港元）[未記出處或冇根據]。詹培忠嘅12字贏錢真言係：「贏谷、輸縮、心清、數熟、夠毒、知足」。
2006年9月9號，詹培忠同老婆從珠海前往澳門永利酒店，入住日租20,000港元嘅貴賓套房，響賭場貴賓廳同莊家對賭百家樂，贏咗200幾萬港元。但詹培忠曾經形容賭博係「十賭九輸」，勸賭徒緊記佢嘅12字真言，甚或及早收手，回頭是岸。
2007年7月7號，詹培忠向傳媒披露，喺嗰年三月發現頸部右邊有一粒腫瘤，四月初證實嗰粒腫瘤係惡性，即係俗稱嘅「頸癌」。佢已經接受「電療」同「化療」，體重由160磅，下降12磅至148磅。
吳學明

吳學明，香港親中派政治人物，香港建地集團有限公司總經理。

早年經歷
佢喺廣東江門出生，細個嗰陣跟爸爸嚟到粵北韶關，中學時代輾轉喺澳門同香港，2001年至2005年去美國哈佛大學讀應用數學同經濟學雙學士。喺美國讀書期間(2004年暑期)，吳學明曾經入咗KPMG畢馬威稅務部工作，之後返香港創辦咗一間軟件公司但創業成敗，2011年轉戰廣州。

政治立場
佢政治立場係親中派，曾經以『黒暴』形容爭取民主嘅香港反送中運動，令香港雪上加霜，當時亦有發起一啲支持濫權嘅香港警察嘅活動。佢亦支持大幅度削減直選議席嘅所謂「完善選舉制度」，形容咁做係定海神針。
佢亦對西方國家持不友善態度，曾經指控外國分裂勢力一直以來大肆干預香港事務同埋中國內政。
佢亦鼓勵香港人多留意同投入大灣區發展，又不時大稱讚中國嘅優惠政策。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
小瀝源路

小瀝源路（Siu Lek Yuen Road）係一條喺香港新界沙田區嘅路，連接大涌橋路到小瀝源（近廣源邨同黃泥頭一帶）。
趙雨樂

趙雨樂，香港親中派教育界人士兼歷史學者、國際關係時事評論專家。佢係香港都會大學人文社會科學院教授，有時會喺港人講地發表文章，「香港文博教育資源有限公司」創辦人。

部分公職
中國和平統一促進會香港總會理事
一帶一路文化鑒識專業協會主席
香港文博教育資源集團主席
另外，佢亦有參與政府相關諮詢组識，例如古物諮詢委員會、非物質文化遺產諮詢委員會、香港太平洋戰爭撫恤金顧問委員會等。

政治立場
佢係香港親中派人士，曾經形容形容英國當年逼中國對英國簽下不平等條約，2016年又公開批評立場偏向港獨嘅青年新政立法會候任議員游蕙禎和梁頌恆，話要會好努力去監察佢哋。
不過，對於中共推動陷入不平等條約備受爭議嘅「一帶一路」，佢就話要說好「一帶一路」嘅故事，又形容「一帶一路」將亞歐連成一體，香港有相當重要角色。

反對「與病毒共存」爭議言論
喺武漢肺炎疫情中後期，病毒因為變種令殺傷力減弱，世衛總幹事譚德塞同唔少科學家都認為，喺可見嘅未來人類將與「同病毒共存」，星加坡早喺2021年6月宣布要採取呢個做法。香港坊間有聲音建議跟進，民主黨亦有做民調指有65%市民贊成要為「與病毒共存」做準備。本來理性係公共政策討論，但趙雨樂就喺2022年2月發表批評，話提出「與病毒共存」嘅民主黨，以及被政治逼害而流亡嘅羅冠聰咁講法係有陰謀，原因係硬要將中國嘅防疫方向講到係錯。
孫燕華

孫燕華，富莊集團副主席，一新美術館創辦人。

家庭
佢阿爸係孫少文，阿媽係孫蔡吐媚。

政治立場
佢係香港親中派嘅支持者。2015年2月，佢曾經就香港行政長官普選向香港立法會提交意見書，支持北京強行訂立，對候選人資格大幅度限制嘅831框架，又建議引入強制投票制度。
佢亦曾經有份支持北京未經諮詢或香港人同意，強行訂立嘅《港版國安法》，並參與一份相關聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

獎項
2017 年，獲香港特別行政區民政事務局頒授嘉許狀。
2020 年，獲頒授行政長官社區服務獎狀。
Mini So

《Mini So》係香港歌手蘇永康嘅唱片，亦係一張新曲+精選，喺1994年9月27號推出。
烏拉爾足球會

烏拉爾（英文：FC Ural Yekaterinburg），係俄羅斯葉卡捷琳堡嘅一間職業足球球會，依家踢緊俄羅斯甲組足球聯賽。
黎濟銘

黎濟銘（Lai Chai Ming）係香港男演員，2016年香港演藝學院戲劇學院畢業，主要演出舞台劇，亦有參演電影同電視劇。
劉宇寧

劉宇寧（粵拼：lau4 jyu5 ning4；簡化字：刘宇宁；英文：Liu Yuning；1990年1月8號—），藝名小寧，係中國大陸男歌手同演員。早年參加過《我型我秀》、《快樂男聲》等選秀節目，之後組樂隊摩登兄弟並做主唱，通過YY直播、抖音短視頻平台演唱流行歌曲而紅咗。2018年開始活躍喺綜藝節目。2019年1月，加盟湖南衛視《歌手2019》，喺第一輪踢館預選賽憑住《像我這樣的人》輸咗畀ANU攞唔到正式踢館資格。2023年，在古裝江湖劇《說英雄誰是英雄》中飾演角色白愁飛開始獲得關注，後在《做自己的光》首次飾演男主角。

早年生活
佢喺遼寧省丹東市出世，公曆生日係1月8號，農曆生日係臘月初九。4歲時，佢老豆過世，所以佢細個跟住阿爺、嫲嫲一齊大。
佢鍾意唱歌，但從未接受過專業嘅聲樂培訓。成為歌手之前，佢喺過深圳嘅一間餐館做廚師。冇耐因病離職，返丹東休養身體，然後喺當地嘅一間餐館做服務員。

事業起步
2007年，佢參加東方衛視選秀節目《我型我秀》。2010年，參加湖南衛視選秀節目《快樂男聲》，喺海選階段被淘汰，晉級唔到。

樂隊發展
2014年，佢同隋藝（大藝）、陳卓（阿卓）、大飛、洋仔一齊組摩登兄弟樂隊，並喺2015年3月入駐YY直播平台。2016年，出演電影《綁架女主播》2017年，出演電影《秦賊有道》，喺劇中飾演阿龍。。
2018年7月，參加湖南衛視綜藝節目《天天向上》。8月，先後參加CCTV3《向幸福出發》、江蘇衛視《金曲撈之挑戰主打歌》、浙江衛視「中國藍」十周年特別企劃節目《嗨！藍朋友》；除外，佢都喺8月17號帶摩登兄弟隊友喺廣州中央車站展演中心搞首次線下歌友會。9月12號，幫賈樟柯電影《江湖兒女》翻唱宣傳曲、迪克牛仔作品《有多少愛可以重來》；17號，出首隻個人單曲《想象》。10月19號，同摩登兄弟隊友一齊參加《2018浙江衛視秋季盛典》。11月，參加江蘇衛視《蒙面唱將猜猜猜 (第三季)》。12月31號，參加《江蘇衛視2019跨年演唱會》。
2019年1月，加盟湖南衛視《歌手2019》同《2019湖南衛視春節聯歡晚會》。2019年3月，錄製湖南衛視真人騷節目《我們的師父》。10月，以「新聲歌手」身份加盟東方衛視音樂節目《我們的歌》。

音樂作品
呢篇文章講嘅係劉宇寧嘅個人音樂作品。想搵團體部分，請睇「摩登兄弟 § 音樂作品」。
*註：部分歌曲雖以樂隊名義發表，但實屬劉宇寧嘅個人音樂作品

獎
2019年3月，攞第26屆東方風雲榜「最佳新銳歌手」、「網絡影響力大獎」、「傳媒推薦影視歌曲」三個獎。
2019年4月，攞QQ音樂最佳人氣金曲獎。
2019年4月，攞華語榜中榜最佳新人歌手獎。
曾超慶

曾超慶，香港親中派政治人物兼中醫界人士。上環曾福記藥行掌舵手。

政治立場
佢係香港親中派成員，倡議香港作為中藥批發嘅中轉龍頭同國際貿易中心地位。

選舉經歷
喺2011年香港選舉委員會選舉入面，佢攞到569票。
喺2016年同2021年，佢當選成為香港特别行政區選舉委員會中醫界委員。
2017年，佢提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。
翟美卿

翟美卿，香港親中派政治人物，香江集團董事長。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會委員(港區全國政協委員)。

屋企人
阿仔劉根森娶咗富力地產老細李思廉個女李思穎。
劉根森

劉根森，香港商人，青年議會理事，香江集團太子爺。

屋企
老豆劉志強同老母翟美卿創立咗香江集團。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
涂輝龍

涂輝龍，香港親中派政治人物，第十一屆全國政協委員，深圳海雅集團董事長。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會委員(港區全國政協委員)。
黃湘詅

黃湘詅，香港親中派文化界人士，以水墨熊貓特異畫風聞名，係「渡海三家」之一國畫大師黃君璧幼女。

政治立場
佢嘅政治立場係親北京派，2015年11月佢曾經應邀喺北京全國政協禮堂參加一個主題為兩岸一家親嘅畫展，亦長期主張兩岸進一步交流。
佢曾經參與公開聯署支持北京未經諮詢或香港人同意，強行訂立嘅《港版國安法》。
王惠成

王惠成，香港親中派政治人物兼教育界人士，任職培僑書院副校長。

政治立場
佢係香港親中派成員，有時會為親中派媒體港人講地寫專欄文章，亦試過出席親中派香港南靖聯誼會活動。佢曾經表示喺2023年香港區議會選舉組成大幅度削減區議會直選議席比例係合理做法，而喺選舉之後佢成為咗區議員。
另外，佢亦有同朱國強、鄧飛一齊開辦議員聯合辦事處。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
文頴怡

文頴怡，BBS，香港建制陣營（親中派）政治人、律師，東華三院2020-2021年度主席。

政治立場
佢係親中派嘅成員，又曾經參與活動支持《維護國家安全條例》。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
2022年12月15號，佢當選做第14屆港區人大代表。
戴蘊慧

戴蘊慧（英文：Candice Tai，1968年10月27號—），又名戴真真，係香港1980年代嘅女歌手，最出名作品係卡通片《我係小忌廉》嘅同名主題曲。佢阿爸係聲樂先生戴思聰，亦有個都係做歌手嘅細妹戴辛尉（原名戴蘊詩）。
佢曾經參與公開聯署支持北京未經諮詢或香港人同意，強行訂立嘅《港版國安法》。
言和

言和（粵拼：jin4 wo4）係上海禾念推出嘅一款語音合成資料庫同對應嘅虛擬角色，用咗Vocaloid技術。歌聲樣本取自中國籍日本聲優劉婧犖，畫師MQ喺募集活動設中計出嗰個角色，後Mercury（マーキュリー, Mercury?）以嗰個角色推出「言和Project」。上海禾念喺2013年7月11號發布佢首個產品。呢個係繼洛天依後第二款用中文做演唱語言嘅Vocaloid資料庫，同時都係Vocaloid™ China入面第一個以公開募集嘅形式誕生形象嘅虛擬歌手。
南區足球會

冠忠南區足球會係南區康樂體育促進會轄下一支地區足球隊，喺香港超級聯賽角逐。
南區足球會喺港甲嘅處子戰喺2012年9月1號星期六下晝兩點半喺深水埗運動場舉行，結果以 1:3 輸咗畀標準流浪。
中國畫

中國畫（粵音：zung1 gwok3 waa2），又可以就咁叫國畫，泛指中華文化嘅傳統畫藝，係琴棋書畫四藝之一。

唐朝畫
内文：唐朝畫
喺隋唐朝期間嘅唐人一路有畫畫，而且呢個時期嘅畫有明顯嘅特色：唐朝畫當中其中一樣最出名嘅係人物畫，喺呢個時期嘅名作有《虢國夫人遊春圖》等，而且呢個時期啲作品所畫嘅人物好多變，由皇帝以至仕女或者軍人都有；除此之外，據講唐朝畫另一個特點係開始多咗山水畫，而且經已明顯受到道家同佛家思想影響，出現「畫靈魂而非執著畫實相」嘅特性。
《虢國夫人遊春圖》

山水畫
内文：山水畫
山水畫係國畫其中一個最重要嘅分支，起源於劉宋，喺日本畫同韓國畫當中都見得到。山水畫可以算係風景畫嘅一種，畫嘅係山以及河同湖等嘅水體，山水畫強調「平遠」、「高遠」同「深遠」多過闊遠，喺視覺上，山水畫有以下多種特性：
山水畫會運用散點透視，想要做到「漫步喺山路上」噉嘅效果，令睇畫嘅人可以一路行一路睇，焦點不斷變換，往往會畫出非常長嘅畫卷；
「深遠」就係運用遠近山嘅形狀同深淡做對比，畫出立體同山谷深邃嘅效果；
除此之外，山水畫亦好重視「意境」，即係唔執著要準確噉畫出事物嘅外形（同西洋畫嘅寫實主義大相逕庭），而係要用雲同霧等嘅景象加埋畫入面嘅人跡（例如係隱士居住嘅一間屋仔）表達出山水嘅主觀實像，呢點被指係體現咗道家嘅思想。
一般嚟講，山水畫嘅技巧包括咗「勾」、「皴」、「擦」、「染」同「點」五個步驟：首先用墨線勾出山石嘅輪廓，然後用各種皴法畫出山石嘅明暗向背，然後用淡墨渲染，進一步加強山石嘅立體感，最後再用濃墨或者鮮明嘅顏色點出石頭上嘅青苔或者遠山嘅樹木。
《山徑春行圖》南宋畫家馬遠，1190 年
《早春圖》北宋畫家郭熙，1072 年
元朝畫家髙克恭一作
《山水圖》（韓文：산수도）15 世紀後期（李氏朝鮮）

花鳥畫
内文：花鳥畫
花鳥畫泛指以花、雀鳥同魚蟲等自然環境入面嘅小生物為主題嘅畫。
《芙蓉錦雞圖》宋徽宗，11 世紀

美人畫
内文：美人畫
美人畫指以靚女做主角嘅畫，喺日本畫當中都好常見。

嶺南畫派
内文：嶺南畫派
嶺南畫派，有時會俾人叫做粵畫派，係由粵人畫家創立嘅一個畫派，喺 19 世紀尾由高劍父同高奇峰兩兄弟以及趙少昂等嘅嶺南文人創立。呢個畫派嘅特色係引進咗西洋畫嘅水彩畫法同印象派（睇上面）思潮，融合中國同西方嘅畫藝，廣州畫院副院長黃志堅就將粵畫派嘅特徵歸結做以下四點：「以倡導『藝術革命』、建立『現代國畫』為宗旨；以折衷中西、融會古今為道路；以形神兼備、雅俗共賞為理想；以兼工帶寫、彩墨並重為特色。」而粵畫嘅獨特藝術性勁到令佢俾人同大戲以及廣東音樂一齊俾人嗌做「嶺南三秀」。
喺技術同外觀上，粵畫大致有以下嘅特徵：
注重留白：粵畫派同傳統嘅水墨畫一樣，喺佈局嗰陣講求「虛實相生」，「用心於無筆墨處」，係對水墨畫傳統技法嘅繼承。
用筆注重骨法：粵畫派筆法變化好繁複，喺畫面上造成咗反傳統嘅效果，以達到氣勢磅礴、氣韻生動嘅境界。
畫面賦色艷麗：受到西人印象派嘅影響，粵畫派睇重光嘅表現，畫面啲色水大多數都好鮮艷－呢一點同強調「蕭條則會筆墨之趣、淡漠則得筆墨之神」嘅水墨畫啱啱好相反。
背景著色渲染：自從唐朝嘅王維提出「畫道之中，水墨為上」嘅主張之後，傳統唐人畫一直就重視水墨，唔鍾意彩色。粵畫派以色水渲染嚟襯托水墨，係對唐畫技法嘅一種創新。
... 等等。就算到咗廿世紀中後，嶺南畫派喺香港等地都仲有發展緊。
高奇峰畫嘅花同雀仔廿世紀初
《漁港雨》高劍父，1935 年
高奇峰畫嘅鹿廿世紀初
高奇峰畫白馬廿世紀初

第啲類型
按人群分：
文人畫，又有叫「士人畫」：泛指古代唐人社會當中文人同士大夫畫嘅畫，以別於宮廷畫（院畫）同民間畫。文人畫講究全面嘅文化修養，提倡「讀萬卷書，行萬里路」，必需要做到詩、書、畫同印相得益彰，表達嗮人品、才情、學問同思想等一個文人要有嘅素質，題材上多數為山水、花鳥同梅蘭竹菊等。
院體畫，簡稱「院畫」：狹義上係指中國古代皇室宮廷畫家嘅畫作，喺宋朝最興盛，會反映仕女同仕大夫等嘅宮廷題材。
按技巧分：
工筆畫：泛指重視畫工精緻嘅畫，畫畫人會嘗試畫出物件嘅細節同表現出畫中物件嘅層次。
寫意畫：單純要求神似，唔要求畫清楚細節，好多時仲會用撥墨嘅方法大刀闊斧噉畫一大片嘅面積，例如南宋畫家梁楷嘅作品《潑墨仙人》就係噉。
... 等等。
《瑞鶴》宋徽宗，1112 年
《潑墨仙人》（寫意畫）南宋畫家梁楷，13 世紀
周元谷

周元谷，香港親中派政治人，任職招商局集團，2023年後成為區議員。

政治立場
佢係親中派嘅成員，曾經支持北京未經諮詢或香港人同意，強行訂立嘅《港版國安法》。形容香港國安法落實後，香港逐步走向穩定。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周元谷曾經以獨立名義參選地區委員會界別（離島），得到立法會議員嚴剛、廖長江等人支持，攞到77票，成功當選。
徐浩華

徐浩華，香港親中派文化界人士，錢秀蓮舞蹈團行政總監。曾經擔任香港國際音樂節主任，同時係英國倫敦聖三一音樂學院（音樂理論）院士。
佢多年來從事藝術行政同推廣工作，為本地專業藝團、香港特區政府、澳門特區政府同內地文化藝術單位統籌咗接近五百場專業舞台演出，並且做本港數十個民間同地區藝團嘅義務顧問同秘書。佢亦致力推動中港澳台兩岸四地嘅文藝交流合作同融合，曾多次隨已故聲樂名家費明儀出訪。

政治同政策立場
佢係香港親中派嘅成員。佢曾經參與公開聯署支持北京未經諮詢或香港人同意，強行訂立嘅《港版國安法》。佢對美國持不友善態度，否認港版國安法對香港人權自由嘅影響，又話希望加強國民教育。
佢批評坊間嘅『軟對抗』，支持北京未經香港人諮詢或同意強行訂立嘅《港版國安法》，仲認為國歌法本地立法係應有之義。
12月9號

12月9號係公曆年嘅第343日（閏年第344日），離年尾重有22日。
<< - 12月 - >>



大件事
1935年：中國北平嘅學生發起遊行示威，要求政府抗日，史稱「一二九運動」。
1941年：中華民國對日本宣戰。
1961年：坦噶尼喀由英國獨立，成立共和國重加入英聯邦。
1969年：首屆香港節開幕。
1970年：比利跟巴西山度士足球會去香港踢四場表演賽。
1976年：第34屆日本眾議院議員總選舉。
1978年：1978年亞洲運動會喺泰國首都曼谷開幕，賽期至12月20號。
1979年：世界衞生組織確認成功剿滅天花病，係人類史上唯一成功剿滅嘅傳染病。
2002年：香港尖沙咀一間酒店發生冧棚架意外，三十幾個工人跌落二樓平台，一人死，十幾人受傷。
2006年：2006年中華民國直轄市市長暨市議員選舉，由郝龍斌當選台北市長，陳菊當選高雄市長。
2013年：泰國總理丘英樂解散國會下議會，搞到泰銖大升。
2016年：香港特別行政區行政長官梁振英宣佈因為屋企理由唔會參加第5屆香港行政長官選舉爭取連任。
2016年：南韓干政風波：南韓國會通過對總統朴槿惠嘅彈劾案，朴氏成為南韓史上首位任內被彈劾成功嘅總統，佢嘅職權即刻停止，由國務總理黃教安暫代。
2019年：紐西蘭懷特島火山爆發，21死（包括兩個假設罹難嘅失蹤人士），26傷。
凌文龍

凌文龍（Ling Man Lung，1986年5月20號—），係香港男演員，2008年香港演藝學院戲劇學院畢業。佢憑電影《黃金花》飾演中度智障光仔一角，喺2018年第37屆香港電影金像獎攞最佳新演員獎。另外再喺新片《失蹤》挑戰精神病角色。

演出
呢個表唔完整，歡迎加料。
余逸思

余逸思（粵拼：jyu4 jat6 si1，英文：Yoshi Yu Yat-sze，1993年2月19號—）係香港女藝人，本嚟係模特兒，隸屬Pure模特兒公司，亦兼任化妝師。佢係2016年ViuTV選美節目《美選D.n.A》魔鬼組第一名兼全場總亞軍，選後加入ViuTV，拍過唔少節目，更係2021年ViuTV重點推介嘅八大藝人之一，不過2022年ViuTV將藝人管理業務轉移到新公司MakerVille嗰陣，佢未有同新公司簽約，轉做自由身藝人。

簡歷
余逸思響1999年到2005年讀聖羅撒學校，2005年到2010年讀聖羅撒書院，之後亦讀過形象設計課程。
余逸思喺2016年參加ViuTV嘅《美選D.n.A》選美真人騷節目，因為身上有紋身而被編入魔鬼組，雖然決賽喺魔鬼組攞第一名而入圍最後兩強，不過最後係以一票之差輸咗，只係攞到全場總亞軍。選後佢加入ViuTV，早期主要係做綜藝節目主持，之後亦有拍劇，當中喺2022年嘅《IT狗》飾演嘅女權IT人Bille有比較多戲份。

個人生活
余逸思同另一位ViuTV藝員沈殷怡喺中學時期因為聯校劇團活動而相識，但自從沈去咗上海升學後兩人就一度無再聯絡，直到余沈兩人先後2016年同2018年加入ViuTV先至見返面，不過要到2020年頭播嘅《辣伙頭》同《金剛旅神團》先至開始有機會同場演出，而佢哋喺2020年4月展開咗閨蜜同居生活。
李靖筠

李靖筠（粵拼：lei5 zing6 gwan1，Gladys Li，1993年8月1號—）係香港藝人，用演員身份出道，先後演出過港台電視、ViuTV、奇妙電視同無綫電視嘅節目同劇集，係少數做勻嗮四個香港免費電視台嘅藝人。佢喺2019年開始做埋歌手。

簡歷
李靖筠讀過聖保祿天主教小學同聖保祿中學，2016年喺香港中文大學酒店及旅遊管理畢業。佢自2014年開始已經做兼職模特兒，當中比較出名嘅作品係參演許志安歌曲《流淚行勝利道》嘅MV。佢亦擅長唱歌，曾經喺院校入面嘅歌唱比賽攞過獎。
2016年，李靖筠攞到機會參演ViuTV處境劇《三一如三》，做其中一位女主角阿花，亦即係溫碧霞角色個女，憑住短髮爽朗形象而開始畀觀眾留意。
2017年第二季，李靖筠接拍奇妙電視頭一套電視劇《熱戀100天》做女主角，而同年8月就再過檔無綫電視簽部頭合約，做基本藝人合約藝人，2018年6月底結束合約。
2019年，李靖筠正式加入樂壇，出道作品叫《小蚊赧》，喺嗰年嘅5月20號推出。同年又拍葉念琛嘅作品《我的筍盤男友》，同埋親自參與主題曲《高攀愛》嘅作曲。
2020年嘅開頭，李靖筠開始活躍喺英皇娛樂嘅YouTube頻道「冤枉娛樂」，夥拍同一個唱片公司嘅歌手許靖韻一齊做《今晚唱飲歌》節目嘅主持，翻唱唔同嘅歌，又同郭奕芯、楊天宇同埋許靖韻主持另一個節目《明冤暗枉補習社》。
簡君晋

簡君晋（英文：Lawrence Kan，1987年—），係香港導演，頭一個作品係2013年電影《當C遇上G7》，2022年執導ViuTV電視劇《IT狗》而獲關注。
舒心

舒心係香港親中派政治人物，金澳集團董事局主席。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會基層社團委員。
2023年，佢當選為第14屆全國政協香港委員。
水觀音三戲白金龍

《水觀音三戲白金龍》（粵拼：seoi2 gun1 jam1 saam1 hei3 baak6 gam1 lung4，英文：How Shui Guanyin Thrice Tricked Bai Jinlong，又叫做Goddess on the Sea或者White Dragon）係一齣1962年嘅港產粵語黑白喜劇，楊工良導演，新馬師曾、林丹、雪艷梅、鄧寄塵主演。

情節
漁家女帶金、帶娣姊妹冇錢還債，被逼封艇，走去鄭百超間酒樓賣唱，南洋富商白金龍力追帶金，本身鍾意帶金嘅百超當然從中破壞，重屈金龍係個花花公子，帶金信以為真就避咗金龍。金龍為表誠意走去做咕喱、派米救災。百超唔忿氣同金龍鬥財力，金龍於是表明身份，終於奪得美人芳心。
上官玉

上官玉，原名梁秀珍，初出道藝名鶯鶯，係香港息影演員，演出過電視劇同電影，角色好多都係潑婦。佢老公係演員關鍵，兩公婆1982年創辦關鍵旅遊，但2003年已經全數賣盤。
尤雅

尤雅（粵拼：jau4 ngaa5；1953年12月18號—；本名林麗鴻），係臺灣女歌手。
柏夫遼真高娃

柏夫遼真高娃（俄文：Анастасия Сергеевна Павлюченкова，1991年7月3號—）係俄羅斯女網球員。

早期生活
柏夫遼真高娃1991年7月3號喺蘇聯薩馬拉一個運動世家出世，佢亞爸Сергей係划船運動員，而亞媽Марина係一名泳手。佢亞哥Александр柏夫遼真高參加過專業網球比賽。佢阿嬤係職業籃球員，而阿爺喺蘇聯係精英裁判。柏夫遼真高娃六歲開始打網球，父母對佢提供咗幫助。佢亞哥柏夫遼真高成日同佢一齊旅行，又畀貼士敎佢打波。佢喺早期職業生涯中亦曾喺穆拉特奧格網球學院訓練。

球員生涯
柏夫遼真高娃係右手揸拍，2005年12月轉打職業賽。教練係前「一姐」瑞士籍嘅軒芝絲。
廣播

廣播（英文：Broadcasting）係用電訊技術由傳媒傳播聲音同視像畀大眾嘅行為，可以分做齋聲嘅無綫電廣播（電台廣播）同有聲有畫嘅電視廣播兩大類。皆因前者嘅技術出現先，有時講「廣播」兩字係專指「電台廣播」。

有線廣播
有線廣播（英文：Cable radio）係一種通過金屬導線或光纖將電台節目直接傳送畀用戶接收設備嘅廣播形式。

歷史
最早嘅有線廣播源自有線電話。有線廣播嘅創造者畀認為係波蘭裔嘅心理學家，哲學家，公關人員同發明家朱利安·奧霍羅維奇（英文：Julian Ochorowicz），佢喺電氣工程，電視，攝影同化學等領域表現出色，並發明咗雙模電池電話。1880年，佢成功研製用導線把劇院入面嘅音樂節目傳輸出去嘅播音設備，之後歐美各國劇院紛紛採用有線電話嘅方式傳送演出實況。

無線廣播
内文：無綫電廣播
無線廣播，亦可以叫做電台廣播，係一種用無線電波嚟發送資訊嘅模式，可以分做AM同FM兩大類。接收嘅最主要係收音機同電視，而用家只需要有天綫就會聼得到。

歷史
無線廣播最早可以追溯到1894年。當時，意大利嘅馬可尼開始利用無線電波嚟做資訊傳播，到1901年第一次將無線廣播跨過大西洋。到1904年，有公司開始將每日嘅新聞利用無線廣播傳去唔同做船務嘅人度，畀行船嘅人都可以聼到新聞。
到一次大戰，軍事需要令無線廣播嘅使用率大增。到戰後，就成為咗大眾傳媒嘅重要媒體。到二次大戰，軍事需要同樣令佢嘅使用率急升，包括飛機同地面嘅溝通同埋雷達。喺1930年代開始，FM開始取代AM廣播，到70年代已經係非常普遍。
喺舊時，所有廣播都係用模擬訊號，不過自從2000年開始，越嚟越多係用數碼訊號。
世界上用嚟廣播嘅容量由1986年到2007年期間，足足升咗4倍，由 4.32×1020 字節去到 1.9×1021 字節。呢個等同每人每日由睇55份去到睇175份報紙咁多。
黃道十二宮

黃道十二宮（粵拼：wong4 dou6 sap6 ji6 gung1）喺西洋占星術（中文：西洋占星術）裡面係指黃道帶上面用人為去劃分嘅１２個跟住中氣（中文：中氣）點去郁（同實際星座位置唔一致）嘅均等區域，用數學方式分咗做１２個３０°嘅扇區，喺占星術嘅領域度就係用呢啲區域嚟當做天文學上面嘅黃道星座。
黃道十二宮由作為黃道同赤道其中一個交叉點嘅春分點開始，呢個亦都叫做白羊宮嘅第１點。

包括星座
黃道帶嘅概念起源自巴比倫占星術（英文：Babylonian astrology），巴比倫人留意到同太陽同時升起嘅星星，佢哋可以觀察到黎明之前喺近住太陽位置星星嘅升起，呢啲星星用一個似乎係有規則嘅圓周來回咁運動。佢哋將呢啲星星分成１２組仲幫佢哋起名。古希臘人喺巴比倫人嗰度繼承咗呢一個習慣先至有黃道十二宮，而呢個名源於意思係小動物嘅希臘文「zodion」。
黃道十二宮裡面嘅星座同埋佢哋嘅代表日期，順序依次係：
♈︎ 白羊宮：3月21號 — 4月19號；
♉︎ 金牛宮：4月20號 — 5月20號；
♊︎ 雙子宮：5月21號 — 6月21號；
♋︎ 巨蟹宮：6月22號 — 7月22號；
♌︎ 獅子宮：7月23號 — 8月22號；
♍︎ 處女宮：8月23號 — 9月22號；
♎︎ 天秤宮：9月23號 — 10月23號；
♏︎ 天蠍宮：10月24號 — 11月22號；
♐︎ 射手宮：11月23號 — 12月21號；
♑︎ 摩羯宮：12月22號 — 1月19號；
♒︎ 水瓶宮：1月20號 — 2月18號；
♓︎ 雙魚宮：2月19號 — 3月20號。
呢１２個黃道扇區嘅劃分構成咗占星術喺考慮天體位置嗰陣時嘅主要參考框架，喺地心嘅角度嚟睇，係方便俾我哋可以發現例如係，太陽入咗去白羊宮２３°（經度２３°）、月亮入咗去天蠍宮７°（經度２１７°），又或者係木星入咗去雙魚宮２９°（經度３５９°）。喺占星術中所採用嘅天體以外，其他就取決於地理位置同埋時間嘅星象點（即係上升星座、穹頂（英文：Midheaven）、宿命點，仲有宮位（英文：House (astrology)）嘅宮首亦都係喺呢個黃道坐標系（中文：黃道坐標系）裡面參考引用。
雖然天文學上面嘅１３個國際天文學聯會裡面，包括蛇夫座嘅黃道星座有相對於中氣春分點或者係太陽嘅歲差問題，而家嘅天文學星座同西洋占星術嘅起源時期（大約係創建新巴比倫王朝嘅公元前６２６年）相比已經有大約３６.８５嘅歲差，但係西洋占星術所用到嘅等分星宮就冇歲差嘅問題，因為白羊宮嘅起點就設咗喺中氣春分點上面。
現代科學家普遍都認為西方占星術係假科學，呢樣嘢將呢啲同實際星座一啲關係都無嘅１２中氣嘅間隔講到成係星座，將１２個中氣點講到成係「星座」嘅起始點。西洋占星術通常分咗做偽恆星年派同埋中氣春分年派（英文：Sidereal and tropical astrology）兩樣嘢，偽恆星年派係基於中氣春分年派嘅每個等分時間點再加多２５.５日，同真正嘅恆星年或恆星時一啲關係都無。
除此之外，黃道亦都經過蛇夫座，但唔屬於占星術所用到嘅黃道十二宮嘅行列淨係指喺黃道帶上面１２個均分嘅區域，唔同喺天文學上嘅黃道星座。經過IAU喺1928年規範嘅星座邊界之後，黃道入面夾埋有１３個星座。

四象星座
南宋末年嘅《事林廣記（中文：事林廣記）》入面嘅１２宮分野所屬圖。
關於根據四大元素嘅三重性（水、火、土同埋風）嘅標誌嘅星座分類，１２星座可以歸類做：
水象星座：雙魚座、巨蟹座、天蠍座
火象星座：白羊座、獅子座、射手座
土象星座：摩羯座、金牛座、處女座
風象星座：水瓶座、雙子座、天秤座

十二宮
根據占星術嘅觀點，天空上面嘅特殊現象涉及到人類活動係就「如其在上，如其在下（中文：大宇宙與小宇宙）」嘅原則之下，所以１２星座被擺喺意味住佢哋表現特徵模式嘅狀態入面，換句話講，即係１２宮代表咗１２個基本人格型態或者係感情特質。天象依住「其下如其上，其內如其外（中文：大宇宙與小宇宙）」嘅原則去反映同埋支配住人類嘅活動。所以喺西洋占星術入面，１２宮代表咗１２種基本特質，由象徵一年開始嘅春分點，亦即係１２宮由白羊宮起頭嚟開始。
下面嘅表格列出咗１２個古典黃道星宮，裡面並無包括到蛇夫座，蛇夫座直到1930年先至由國際天文學聯會官方確認做黃道星座。IAU定嘅蛇夫座邊界係11月29號—12月17號。
肥瘦姻緣

《肥瘦姻緣》（粵拼：fei4 sau3 jan1 jyun4，英文：Fatty Marries Skinny，又叫做Fatso Married Skinny）係一齣1956年嘅港產粵語黑白喜劇，蔣偉光導演，新馬師曾、鄭碧影、譚蘭卿主演。

情節
錢麗英繼承咗千萬遺產，吩咐秘書錢嬌假係自己代佢去應酬。本地富商汪財逼個仔汪忠去追麗英，希望得到資金周轉。汪忠同真正嘅麗英相遇，一見鍾情，點知俾汪財反對。汪忠同錢嬌結婚嗰日，見係麗英做伴娘，禮成之後，汪忠同汪財先知兩個女嘅真實身份，汪財悔不當初，亦誤咗個仔嘅一生。
偷食通行證

《偷食通行證》（英文：Hall Pass）係套美國嘅電影，喺2011年上畫。呢套戲嘅主角係奧雲韋遜。